Dvor Trakošćan

Trakošćan 4

42250 Lepoglava

MB:03125483

OIB:24929691978

Broj RKP-a:00932

Šifra djelatnosti: 9102

Razina: 11

Razdjel: 055

**OBRAZLOŽENJE POLUGODIŠNJEG IZVJEŠTAJA O IZVRŠENJA FINANCIJSKOG PLANA ZA 2023. GODINU**

**Sažetak rada Dvora Trakošćan**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i 114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20 , 117/21 i 114/22), Uredbom o nazivima i koeficijentima složenosti poslova u javnim službama (NN br.25/13, 72/13, 151/13, 09/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17, 122/17, 9/18, 57/18, 59/18, 79/19 , 119/19 , 50/20, 128/20, 141/20, 17/21, 26/21 , 78/21, 138/21, 9/22, 31/22, 72/22 , 82/22, 99/22 i 26/23.) Statutom Muzeja Dvor Trakošćan od 19.12.2018., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08, 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno prezentiranje muzejske građe i muzejske dokumentacije javnosti putem stalnih, povremenih i pokretnih izložbi, suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida u znanstvenim i stručnim suradnicama u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

U muzeju su uspostavljene sljedeće ustrojbene jedinice: odjel za administrativne i financijske poslove, tehnička služba i muzejsko-galerijska djelatnost.

**OPĆI DIO**

**PRIHODI POSLOVANJA**

Financijskim planom ta razdoblje od 01.01.-30.06.2023. godine predviđeni su ukupni prihodi poslovanja u visini od 980.592,55 € , dok su isti ostvareni za 6 mjeseci u iznosu od 406.786,48 € odnosno 41 % godišnjeg plana.

Skupina 66 – Prihodi od prodaje proizvoda i roba te pruženih usluga.

Prihodi od prodaje proizvoda i roba te pruženih prihoda sastoje se od prodaje suvenira u našem muzeju, te od prodaje trupaca iz naše park šume. Ovaj prihod ostvaren je 94,34 % od godišnjeg plana za 2023. godinu. Prihodi od pruženih usluga sastoje se od najma prostora ( kapelice za vjenčanje, fotografiranje u dvorcu i parku, snimanje glazbenih spotova te najam naših prostora koje mi iznajmljujemo. Ovaj prihod je ostvaren od 80,74 % u odnosu na godišnji plan.

Skupina 64 – prihodi od imovine

Prihodi od imovine ostvareni su od 20,50 % u odnosu na godišnji plan. Unutar ove skupine nalaze se prihodi od kamata na sredstva koja se nalaze na žiro-računu na dan 01.01. , te na prihode od pozitivnih tečajnih razlika koje nastaju između promjena valute, također u ovoj skupini nalaze se i prihodi od kamata na dane zajmove neprofitnim organizacijama, građanima i kućanstvima zbog toga jer je Dvor Trakošćan prodao nekretninu dugogodišnjem staru, otplata te nekretnine bila je ugovorena kroz otplatni plan kroz 20 godina. (glavnica i kamata).

Skupina 65 – prihodi od upravnih i administrativnih pristojbi, pristojbi po posebnih propisima i naknadama

Prihodi od upravnih i administrativnih pristojbi, pristojbi po posebnih propisima i naknadama, odnose se na prihode od prodaje ulaznica za muzej. Ovaj prihod ostvaren je 60,51 % u odnosu na godišnji plan. Ove godine od 01. travnja povećane su cijene ulaznica sa 5,00 eura na 7,00 eura za odrasle te sa 2,50 eura na 4,00 eura za djecu.

Skupina 67 – prihodi iz nadležnog proračuna i od HZZO-a temeljem ugovornih obveza.

Ovi prihodi sastoje se od prihoda iz nadležnog proračuna za financiranje rashoda poslovanja, a sastoje se od : rashoda za zaposlene, materijalni rashodi te financijski rashodi. Ovi izvršeni su za 28,19 % u odnosu na godišnji plan.

**RASHODI POSLOVANJA**

Ukupni rashodi prema izvršenju iznose 298.320,30 € što je 24,34 % izvršenja godišnjeg financijskog plana.

**Izvor 11 (administracija i upravljanje)**

Skupina 31 – rashodi za zaposlene.

Ova skupina odnosi se na rashode za zaposlenike koji primaju plaću iz državnog proračuna, također ovdje se nalaze i rashodi za plaću za posebne uvjete rada koje prima naše tehničko osoblje prema pravilniku o procjeni rizika. U ovoj stavci nalaze se i ostali rashodi, a odnose se na isplatu, regresa, jubilarne nagrade. Također od svibnja ove godine zaposlena je nova osoba na mjesto restaurator, ovdje se također i nalaze doprinosi za obvezno zdravstveno osiguranje koje se obračunava na plaću za zaposlene. Ovi rashodi izvršeni su 47,32 % u odnosu za godišnji plan.

Skupina 32- Materijalni rashodi

Skupina 321 – odnosi se na rashode za službena putovanja, koja su izvršena u cijelosti u odnosu na godišnji plan, naknada za prijevoz izvršenje od 38,35 % odnosu na godišnji plan, također ovdje se nalaze rashodi za stručno usavršavanje zaposlenika – odlazak na seminare iz raznih područja, izvršenje od 73,13 % u odnosu na godišnji plan.

Skupina 322 – odnosi se na troškove uredskog materijala, sredstva za čišćenje izvršenje od 77,26 %, troškove energije koji su ove godine smanjeni u odnosu na prošlu godinu na temelju Uredbe o otklanjanju poremećaja na domaćem tržištu energije vlade RH izvršenje od 47,81 %, dok su troškovi sitnog inventara i auto guma u cijelosti izvršeni u odnosu na godišnji plan.

Skupina 323 – odnosi se na troškove telefona, interneta, pošte, komunalne usluge, računalne usluge, usluge tekućeg i investicijskog održavanja . Usluge telefona i pošte izvršeni su za 70,09 %, usluge tekućeg i investicijskog održavanja izvršeni su u cijelosti jer su izvršeni radovi na sanaciji krova na dvorcu, usluge popravaka opreme. Usluge promidžbe i informiranja izvršenje od 57,18 % zbog objave oglasa i tiska letaka i plakata za izložbu. Komunalne usluge odnose se na trošak vode, odvoz otpada te naknade za vode, izvršenje od 64,89 % u odnosu na godišnji plan. Računalne usluge odnose se na održavanje računalnih baza te nadogradnju informacijskih sustava, plan je izvršen u cijelosti. Ostale usluge odnose se na tisak, zaštitarske usluge, usluge vatrogasne centrale… izvršenje od 71,41 %.

Skupina 329 – odnosi se na troškove osiguranja, članarine i ostali nespomenuti rashodi. Premije osiguranja odnose se na troškove osiguranja zaposlenih te trošak osiguranja izložbe koja je otvorena u lipnju, trošak je izvršen u cijelosti.

Skupina 34 – Financijski rashodi

Skupina 343 – odnosi se na troškove bankarskih usluga i platnog prometa , izvršenje od 55,26 % u odnosu na godišnji plan.

**Izvor 43 ( administracija i upravljanje)**

Skupina 31 – rashodi za zaposlene – odnosi se na rashode za place koja se isplaćuje kao dodatak na rad subotom/nedjeljom te blagdanom i praznikom na plaću za jednu pripravnicu za dežurtvo. Plaće u naravi odnosi se na troškove nabave svečane odjeće i obuće za zaposlenike zbog poslova na dežurstvima vikendima na temelju Pravilnika o radnoj odjeći i zaštitnoj opremi. Ovi troškovi izvršeni su za 13,97 % u odnosu na godišnji plan.

Skupina 32 – materijalni rashodi

Skupina 321 – odnosi se na rashode za naplate cestarine, parkinga i dnevnica, ovaj trošak je povećan u odnosu na godišnji plan zbog plaćanja dnevnica, trošak smještaja u hotelu ravnateljici dok je bila na službenom putu. Povećanje od 553,32 % u odnosu na godišnji plan.

Skupina 322 – odnose se na troškove uredskog materijala i sredstva za čišćenje, također u toj skupini nalaze se i troškove za energiju ( el. energija, plin, gorivo), dio troškova energije koji se fakturira našim zakupoprimcima, izvršenje od 41,30 %. Materijal i dijelovi za tekuće i investicijsko održavanje odnosi se na rezervne dijelove strojeve i uređaje, izvršenje od 12,46 %. Službena i radna odjeća odnosi se na nabavku kuta za spremačice te nabavku radnih odijela za naše tehničko osoblje. Ovi troškovi izvršeni su za 66,95 %. Sitni inventor odnosi se na nabavku perilice za rublje, mikrovalne pećnice, kompresora te motornih prskalica. Izvršenje od 254,82 % godišnjeg plana.

Skupina 323- odnosi se na usluge telefona, interneta, pošte te troškove prijevoza za predaju utroška, taj trošak je izvršen za 42 % u odnosu na godišnji plan. Usluge tekućeg i investicijskom održavanja odnosi se na razne popravke i servise, tijekom 2023. godine obnovljeno je pročelje prizemne građevine, usluga košnje trave koju je oabvio vanjski dobavljač, izvršenje od 106,82 %. Usluge promidžbe i informiranja odnosi na nabavku hrane I pića za posjetitelje koji dolaze na izložbe. Izvršenje od 12,74 %. Komunalne usluge odnose se na opskrbu vodom, plaćanje vodnog dopriosa za građevinu – staze, izvršenje od 35,89 %. Intelektualne osobne usluge odnosi se plaćanje autorskog ugovora (concert u dvorcu), odvjetnički troškovi vezani za otkup stana Županić, te prijevod jednog ugovora , izvršenje od 41,81 %. Računalne usluga odnose se na obnovu registracije domene, održavanje Konto programa, programa za uredsko poslovanje, izvršenje od 54,80 %. Ostale usluge odnose se na troškove zaštitarskih usluga, razmjena gotovine za gotovinsko poslovanje u dvorcu, hrt pretplata… izvršenje od 23,28 %.

Skupina 329 – naknada za rad predstavničkih tijela odnosi se na troškove održavanja sjednica Upravnog vijeća muzeja, izvršenje od 124,44 % Premije osiguranja odnosi se na troškove osiguranja imovine, zaposlenika. Izvršenje od 46,75 %. Reprezentacija odnosi se na troškove ručkova poslovnih partnera, izvršenje od 17,10 %. Tuzemne članarine odnose se na članarine ICOM kartica.

Skupina 34 – financijski rashodi – odnosi se na troškove naknade za plaćanje karticama, bankarske usluge, izvršenje od 11,15 % u odnosu na godišnji plan.

Rashodi za nabavu nefinancijske imovine

Skupina 41- rashodi za nabavku neproizvedene dugotrajne imovine - odnosi na nabavku licence za uredsko poslovanje.

Skupina 42 – Tijekom godine od uredske opreme nabavljeno je novo prijenosno računalo za ravnateljicu, uredske stolice za djelatnike, te radni stol u dvorac za potrebe vodiča.

**Izvor 52 ( administracija i upravljanje)**

Skupina 31 – plaće za rad i doprinosi za obvezno zdravstveno osiguranje za pripravnicu

( kustos )

Skupina 32 – naknada za prijevoz za pripravnicu.

Izvršenje ukupnih rashoda iznosi 293.320,30 € što je 24,34 % godišnjeg plana.

Izvršenje ukupnih prihoda iznosi 406.786,48 € što je 41,48 % godišnjeg plana.

**POSEBNI DIO**

Aktivnost: Programi muzejsko-galerijske djelatnosti

Izvor 11

Naziv programa: Izrada Elaborata ocjene postojećeg stanja građevinske konstrukcije

* Program ( iz prošle godine, ali je plan u siječnju 2023. ) je usmjeren na sanaciju i oporavak od šteta uzrokovanim potresom te za cilj ima izradu 3D snimke pročelja dvorca te izradu Elaborata ocjene postojećeg stanja građevinske konstrukcije dvorca i kapelice Sv. Križa u iznosu od 39.080,00 €, te je tim plaćanjem program izvršen u cijelosti.

Naziv programa: Restauriranje slika u iznosu od 6.463,60 €

* Program predviđa daljnju obnovu iz fundusa Zbirke slika i grafika. Konzervatorsko-restauratorskim radovima bile bi obuhvaćene četri slike koje su sve izložene u stalnom postavu (D T985, DT 1339, DT 1215 i DT 1134.). Program nije još izvršen, u tijeku je postupak restauriranja slika.

Naziv programa: Uređenje kulturnog dobra u iznosu od 265.445,62 €

* Investicijska potpora usmjerena je na uređenje kulturnog dobra, a program za cilj ima poboljšanje infrakstrukture. Realizacijom projekta uređenja južnog dijela staze oko jezera (IV etapa) riješiti će se problem osoba s invaliditetomi smanjenom pokretljivošću. Realizacija je temelj za proširenje razvoja turizma u Trakošćanu te će kao takva doprinijeti održivom gospodarskom korištenju kulturnog dobra Dvora Trakošćan. Za ovaj program proveden je postupak javne nabave te se ovih dana očekuje potpisivanje ugovora te postupak uvođenja u posao te kreću radovi.

Naziv programa: 3 D virtualna i proširena stvarnost u stalnom postavu Dvora Trakošćan u iznosu od 26.544,56 €

* Program predviđa izradu 3 D virtualne i proširene stvarnosti kao dodatnog sadržaja kod razgledavanja stalnog postava. Maksimalnim korištenjem pogodnosti koje nudi ta tehnologija sadržaj će se prezentirati na dinamičan i zanimljiv način. Osmisliti će se 6 virtualnih priča na različitim lokacijama: viteška dvorana, modna revija (priprema za bal), bal, kuhinja, spavaća soba te jezero išetnica. Rekonstruirati će se moguće situacije i prostor temeljem povijesnih i drugih stručnih istraživanja te na taj način oživjeti bogata trakošćanska prošlost. Za ovaj program provened je postupak javne nabave, potpisam je ugovor sa izvođačem te je program u postupku izrade.

Naziv programa: Saniranje kapilarne vlage u prizemnoj građevini u iznosu od 13.760,60 €.

* Program predviđa saniranje problma kapilarne vlage u prizemnoj građevini koja je smještena u podnožju dvorca, a čiji prostori imaju galerijsku, spremišnu i drugu funkciju. Prizemna građevina će se zaštititiu ugradnjom PROsystem sustava -HS 27.

Ovaj program izvršen je u cijelosti.

Izvor 31 ( Vlastiti prihodi)

Naziv programa: Uređenje kulturnog dobra u iznosu od 185.973,87 €

* Investicijska potpora usmjerena je na uređenje kulturnog dobra, a program za cilj ima poboljšanje infrakstrukture. Realizacijom projekta uređenja južnog dijela staze oko jezera (IV etapa) riješiti će se problem osoba s invaliditetomi smanjenom pokretljivošću. Realizacija je temelj za proširenje razvoja turizma u Trakošćanu te će kao takva doprinijeti održivom gospodarskom korištenju kulturnog dobra Dvora Trakošćan. Za ovaj program proveden je postupak javne nabave te se ovih dana očekuje potpisivanje ugovora te postupak uvođenja u posao te kreću radovi.

Izvor 43 (ostali prihodi za posebne namjene)

Naziv programa: Restauriranje slika u iznosu od 2.123,56 €.

* Program predviđa daljnju obnovu iz fundusa Zbirke slika i grafika. Konzervatorsko-restauratorskim radovima bile bi obuhvaćene četri slike koje su sve izložene u stalnom postavu (D T985, DT 1339, DT 1215 i DT 1134.). Program nije još izvršen, u tijeku je postupak restauriranja slika.

Naziv programa: Uređenje kulturnog dobra u iznosu od 163.463,09 €

* Investicijska potpora usmjerena je na uređenje kulturnog dobra, a program za cilj ima poboljšanje infrakstrukture. Realizacijom projekta uređenja južnog dijela staze oko jezera (IV etapa) riješiti će se problem osoba s invaliditetomi smanjenom pokretljivošću. Realizacija je temelj za proširenje razvoja turizma u Trakošćanu te će kao takva doprinijeti održivom gospodarskom korištenju kulturnog dobra Dvora Trakošćan. Za ovaj program proveden je postupak javne nabave te se ovih dana očekuje potpisivanje ugovora te postupak uvođenja u posao te kreću radovi. U ovom dijelu programa plaćeno je samo stručno mišljenje – analiza cijene i mišljenje o visini najpovoljnije ponude za project IV etapa- uređenje južne strane.

Naziv programa: 3 D virtualna i proširena stvarnost u stalnom postavu Dvora Trakošćan u iznosu od 24.036,56 €

* Program predviđa izradu 3 D virtualne i proširene stvarnosti kao dodatnog sadržaja kod razgledavanja stalnog postava. Maksimalnim korištenjem pogodnosti koje nudi ta tehnologija sadržaj će se prezentirati na dinamičan i zanimljiv način. Osmisliti će se 6 virtualnih priča na različitim lokacijama: viteška dvorana, modna revija (priprema za bal), bal, kuhinja, spavaća soba te jezero išetnica. Rekonstruirati će se moguće situacije i prostor temeljem povijesnih i drugih stručnih istraživanja te na taj način oživjeti bogata trakošćanska prošlost. Za ovaj program proveden je postupak javne nabave, potpisam je ugovor sa izvođačem te je program u postupku izrade.

Naziv programa: : Saniranje kapilarne vlage u prizemnoj građevini u iznosu od 2.233,60 €.

* Program predviđa saniranje problma kapilarne vlage u prizemnoj građevini koja je smještena u podnožju dvorca, a čiji prostori imaju galerijsku, spremišnu i drugu funkciju. Prizemna građevina će se zaštititiu ugradnjom PROsystem sustava -HS 27.

Ovaj program izvršen je u cijelosti.

Donos u 2023.

|  |  |  |
| --- | --- | --- |
| Izvor | Naziv | Iznos |
| 31 | Vlastiti prihodi | 140.922,26 € |
| 43 | Prihodi za posebne namjene | 127.371,09 € |
| 52 | Ostale pomoći i darovnice | 16.114,51 |
| 61 | Donacije | 3.505,42 € |
| 11 | Opći prihodi i primici | 40.668,58 € |

Izvršenje 30.06.2023.

|  |  |  |
| --- | --- | --- |
| Izvor | Naziv | Iznos |
| 31 | Vlastiti prihodi | 194.936,00 € |
| 43 | Prihodi za posebne namjene | 222.915,00 € |
| 52 | Ostale pomoći i darovnice | 7.317,00 € |
| 61 | Donacije | 3.505,00 € |
| 11 | Opći prihodi i primici | -4.862,00 € |
| 71 | Prihodi od nefinacijske imovine | 13.245,00 € |

U Trakošćanu, 03.07.2023.

Klasa: 400-02/23-01/1 Ravnateljica:

Sastavila: Tanja Ferčec Goranka Horjan, dr.sc.